International Journal of Economic Practice and Policy
The International Journal of Economic Practice and Policy is a scientific journal dedicated to publishing previously unpublished scientific and research papers and professional and review articles in economics and organizational sciences. The journal aims to contribute to promoting and developing science, professional expertise, scientific research, and higher education, thus fulfilling its scientific, research, educational, and social role. The International Journal of Economic Practice and Policy has been published continuously since 2004, previously under the name School of Business. Since 2016, it has been published only in electronic form, twice a year as an openaccess journal, so all its content is available free of charge to a wide range of users.
Autori koji objavljuju u ovom časopisu pristaju na sledeće uslove: Autori zadržavaju autorska prava i pružaju časopisu pravo prvog objavljivanja rada i licenciraju ga "Creative Commons Attribution licencom" koja omogućava drugima da dele rad, uz uslov navođenja autorstva i izvornog objavljivanja u ovom časopisu. Autori mogu izraditi zasebne, ugovorne aranžmane za neekskluzivnu distribuciju članka objavljenog u časopisu (npr. postavljanje u institucionalni repozitorijum ili objavljivanje u knjizi), uz navođenje da je članak izvorno objavljen u ovom časopisu. Autorima je dozvoljeno i podstiču se da postave objavljeni članak onlajn (npr. u institucionalni repozitorijum ili na svoju internet stranicu) pre ili tokom postupka prijave rukopisa, s obzirom da takav postupak može voditi produktivnoj razmeni ideja i ranijoj i većoj citiranosti objavljenog članka (Vidi Efekti otvorenog pristupa).
THE ECONOMIC VALUE OF PERSONAL DATA IN DIGITAL ECONOMY
Lični podaci se mogu posmatrati kao ekonomsko sredstvo koje je podstaknuto identitetom i ponašanjem pojedinaca, a kojim se trguje u zamenu za visokokvalitetne proizvode i usluge. Obim uskladištenih ličnih podataka veoma brzo raste. U dvostranom tržišnom mehanizmu, onlajn platforme deluju kao posrednici koji prikupljaju podatke o potrošačima i prodaju reklamne slotove kompanijama. Korišćenjem ličnih podataka otklanja se informaciona asimetrija i doprinosi se efikasnosti onlajn transakcija. Do neravnomerne razmene ekonomske vrednosti dovodi i to što potrošači često nisu u mogućnosti da samostalno usmere lične podatke. Sve dok se ne preduzmu odgovarajuće mere, zabrinutost vezana za načine upotrebe tpodataka preti da ugrozi individualnu volju za podelom ličnih podataka. Lični podaci mogu pomoći preduzećima da preduzmu „otkrivanje odliva“, identifikujući potrošače koji bi verovatno napustili maloprodaju. Koristeći takve tehnike, kompanije mogu primeniti marketinške akcije u cilju povećanja lojalnosti potrošača. Utvrđivanje odliva potrošača je veoma značajno za poslovanje jer je trošak zadržavanja postojećih potrošača obično niži od troška osvajanja novih potrošača. Ciljna internet promocija ima veoma korisnu informativnu ulogu za potrošače, s obzirom na to da na taj način oni mogu videti reklame koj su svojstvene njihovim jedinstvenim interesima. Dobrovoljno deljenje podataka od strane korisnika često je praćeno eksplicitnim nagradama i drugim promotivnim ponudama. U ovom radu se istražuju reklamne poruke upućene putem onlajn platformi i njihova povezanost sa prenosom ličnih podataka. U radu je primenjen anketni pristup kako bi se istražila ekonomska vrednost ličnih podataka, dok je u obradi podataka primenjena korelaciona analiza.
Sva prava zadržana (c) 2025 International Journal of Economic Practice and Policy
IMPACT OF TOURISM MANAGEMENT AT THE TERRITORIAL LEVEL ON TOURISM ENTERPRISE MANAGEMENT
Upravljanje turističkim preduzećima predstavlja deo turističkog menadžmenta. Uspešno upravljanje turističkim preduzećima od strane rukovodioca zavisi od sagledavanja trendova i obrazaca turističkog menadžmenta na različitim teritorijalnim nivoima – globalnom, supranacionalnom, nacionalnom, regionalnom i lokalnom. Usled toga rukovodioci turističkih preduzeća moraju poznavati i uvažavati upravljačke odluke koje su donate u turističkom sektoru na različitim teritorijalnim nivoima. Upravlajčke odluke u oblasti turizma na na globalnom, supranacionalnom, nacionalnom, regionalnom i lokalnom nivou utiču na funkcionisanje i upravljanje pojedinačnim turističkim preduzećima. U radu se istražuje mesto menadžmenta turističim preduzećima u okviru sistema upravljanja turizmom na različitim teritorijalnim nivoima. U tom smislu, prezentovani su i analizirani važni primeri o uticaju turističkom menadžmenta na različitim teritorijalnim nivoima (globalnom, nacionalnom, supranacionalnom, regionalnom i lokalnom) na upravljanje pojedinačnim turističkim preduzećima. Posebna pažnja je posvećena uticaju turističkom menadžmenta u Bugarskoj na nacionalnom, regionalnom i lokalnom nivou na upravljanje turističkim preduzećima. Rezultati analize ukazuju na zaključak da u cilju postizanja uspeha pri upravljanju turističkim preduzećima, rukovodioci moraju uzeti u obzir uticaj turističkog menadžmenta na turistička preduzeća na različitim teritorijalnim nivoima, kao i razvojne planove i programe pri donošenju odluka o generalnom menadžmentu i finansijama, sa jedne strane, odnosno marketing i upravljanju zaposlenima, sa druge strane.
MODERN ASPECTS OF INNOVATION CULTURE IN THE FIELD OF THE FOOD INDUSTRY AS A PART OF THE AGRI-FOOD CHAIN
Inovacija je pokretačka snaga razvoja preduzeća i vitalni činilac njihovog opstanka. Pokretanje novog posla je često praćeno otkrivanjem novih tržišnih niša, ponudom novih inovativnih proizvoda ili lansiranjem novih pristupa u procesu zadovoljenja potrošačkih preferencija. U okruženju koje se stalno menja, preduzeća moraju izgraditi kulturu inovacija koja neguje usmerenost ka inovacijama. Ovaj rad pruža pregled aktuelnih konceptualnih rešenja kulture inovacija, kao i faktora koji je određuju. Posebna pažnja je usmerena ka specifičnostima preduzeća u okviru prehrambene industrije. Prehrambena industrija je predstavnik sektora u kom je još uvek u primeni jednostavna tehnologija, posebno u smislu troškova istraživanja i razvoja. Međutim, kao rezultat globalne krize (klimatske promene, vojni sukobi i narušeni lanci snabdevanja) raste značaj ovog sektora, kao i njegov potencijal da ponudi kvalitetnu i zdravu hranu. U radu se analizira međusobna povezanost između kulture inovacija i nivoa inovacionih aktivnosti u oblasti proizvodnje hrane kao segmenta poljoprivredno-prehrambenog lanca. Na osnovu toga, u radu se predlaže model kulture inovacija u oblasti prehrambene proizvodnje. U radu su takođe predstavljene studije slučaja koje se odnose na poslovne prakse preduzeća u okviru pomenutog sektora. Cilj istraživanja se odnosi na testiranje relevantnosti modela i identifikovanje ključnih faktora koji pomažu preduzećima da razviju ponašanje orijentisano ka inovacijama, a takođe i ključnih barijera takvom ponašanju. Na posletku, predložene su smernice za dalja unapređenja modela, kao i pravci budućih istraživanja.
ROLE OF INTEGRATED COMMUNICATIONS IN BUILDING AND MAINTAINING THE REPUTATION OF COMPANIES
U uslovima neizvesnosti i brzih promena u poslovnom okruženju, visoka konkurencija, rasprostranjenost informacionih i komunikacionih tehnologija, ugled koji je formiran zahvaljujući sistematskim komunikacijama kompanije sa različitim ciljnim grupama i kroz interakciju, igra sve važniju ulogu u održivosti kompanije. U radu se istražuju aktuelni globalni trendovi koji podstiču razvoj integrisanih komunikacija kompanije zasnovanih na kombinovanju marketing komunikacija, komunikacije održivog razvoja, unutar-organizacione komunikacije, krizne komunikacije itd. Na osnovu velikog broja studija, u radu je analiziran pozitivan uticaj integrisanih komunikacija na ugled kompanije (na osnovu globalne RepTrak100 studije i godišnjeg rangiranja korporativnog ugleda vodećih svetskih kompanija). U radu je posebno naglašena potreba primene proaktivnih komunikacija, komunikacije koja se oslanja na praksu održivog razvoja kompanija, CEO komunikacija i korporativnih komunikacija orijentisanih ka promenama ponašanja ciljnih grupa.
MANAGEMENT OF THE THE COMPANY'S FINANCIAL RISKS
Tržišno pozicioniranje preduzeća odvija se u sve kompleksnijem i konkurentnijem okruženju. S tim u vezi finansijski menadžeri moraju obezbediti niz instrumenata i funkcionalnih metoda, za procenu stvarne situacije i stvaranje mehanizama koji obezbeđuju ekonomično i efektivno trošenje sredstava uz konstantno praćenje odnosa prinos-rizik. U tom smislu, sistem upravljanja rizika finansiranja u potpunosti definiše novi, multidimenzionalni pristup konkurentskoj utakmici preduzeća na tržištu. Oni su, dakle, perspektiva i vizija onoga što se želi postići, ali i pravac kretanja ka poziciji koju preduzeća žela dostići na savremenom visokorizičnom tržištu zemalja u tranziciji.
THE ROLE OF ARTIFICIAL INTELLIGENCE IN SALES AND MARKETING
Primenom metodologije Prisma u ovom radu je predstavljen sistematski pregled literature o ulozi veštačke inteligencije (AI) u prodaji i marketingu. Rad istražuje uticaj AI na pokazatelje prodaje, upravljanje odnosima sa kupcima, marketinšku efikasnost i procese donošenja odluka. Studija pruža holistički pogled na to kako AI doprinosi uspehu u ovim poljima i rasvetljava vezu između AI i profesionalnog uspeha. Ovo istraživanje nudi mogućnosti za unapređenje strategija zapošljavanja, obuke i razvoja, doprinoseći dubljem razumevanju uloge veštačke inteligencije u konkurentnom svetu prodaje i marketinga. Objedinjavanjem postojećih znanja, ovaj rad kreira put ka informisanom donošenju odluka i strateškom industrijskom razvoju.
KEY OBSERVATIONS ON FACTORS INFLUENCING TRANSFER PRICING PRACTICES – A COMPERHENSIVE REVIEW
Savremeno poslovno okruženje, oblikovano ekonomskom globalizacijom, tehnološkim napretkom i rastućim obimom prekograničnih transakcija, istovremeno je izvor i izazova i prilika za globalna preduzeća. U ovako dinamičnom kontekstu, na strateško poslovanje multinacionalnih kompanija značajno utiču odluke o transfernim cenama. U ovom radu je sprovedeno sveobuhvatno istraživanje kompleksnih faktora koji doprinose oblikovanju odluka o tranfernim cenama, uvažavanjem viđenja veoma širokog spektra studija koje obuhvataju višedecenijski period. Osnovni cilj rada se odnosi na utvrđivanje faktora koji igraju ključnu ulogu u procesu donošenja odluka o utvrđivanju transfernih cena. Kako bi ostvario definisani cilj, autor ovog rada je sproveo detaljno istraživanje radova koji se takođe bave kompleksnošću odluka o transfernim cenama. Ovi radovi su poslužili kao temelj istraživanja, pružajući suštinski uvid u konceptualni okvir transfernih cena. Analizom postojeće literature, autor je uspešno istakao ključne faktore koji su dosledno istaknuti kao oni koji imaju suštinski uticaj na proces određivanja transfernih cena.
HOW CAN THE NOVI SAD COMMODITY EXCHANGE IMPACT ON ENVIRONMENTAL PROTECTION?
Zaštita životne sredine podrazumeva složen proces mnogobrojnih uzajamno povezanih elemenata, mera i aktivnosti, kao i analiziranje i predviđanje obima budućih aktivnosti, a sve u cilju prevencije potencijalnih negativnih uticaja, koji bi je dodatno ugrozili i degradirali (Turney, 2020). Dinamične promene međunarodnog poslovnog okruženja prouzrokovale su promene pravila igre na svetskom tržištu (Aničić, Aničić, Bejatović& Petrović, 2019). Savremena tržišta nameću sve ozbiljnije zahteve koji se pred robne berze postavljaju u smislu povezanih i globalizovanih procesa njihovog poslovanja, zatim kroz primenu međunarodno važećih standarda (kao sastavnog dela društveno odgovornog poslovanja), čime se omogućava ali i olakšava slobodan protok roba na globalnom tržištu. U radu ćemo razmotriti potencijalane akcije i aktivnosti Produktne berze, a koje bi mogle imati za rezultat ne samo podizanje svesti, već konkretne materijalne rezultat u očuvanje životne sredine.
PRESERVING HEALTHY ENVIRONMENT THROUGH SUSTAINABLE CONSTRUCION
Cirkularna ekonomija je orijentisana na održivu upotrebu prirodnih resursa. Linearni model je široko rasprostranjen u građevinarstvu, što se ogleda u količini utrošenog i odbačenog materijala. Nagomilavanje građevinskog otpada na deponijama, u morima ili u prirodi, uslovljava negativan estetski izgled. Zbog rigidnog sastava građevinskog materijala, neophodno je istraživati nove metode prerade, reciklaže i ponovne upotrebe, što će pozitivno uticati na budućnost narednih generacija. Rad je podeljen na teorijski i empirijski deo. U okviru teorijskog dela, definisani su pojmovi cirkularne i linearne ekonomije, građevinskog sektora, građevinskih materijala i otpada koji nastaje u okviru građevinskog procesa. Empirijski deo se odnosi na prikaz odgovora dobijenih intervjuisanjem stručnog lica i istraživanjem pozitivnih praksi u Sloveniji i inostranstvu. Održivo građevinarstvo putem primene modela cirkularne ekonomije uspešno pomaže u borbi za smanjenje velike količine građevinskog otpada. U slučaju građevinskog otpada, potrebno je efektivno izučavati životni ciklus proizvoda kako bi se obezbedili njegovi praktični efekti. Mnogi sertifikati o održivosti mogu biti od pomoći. Uz različite savremene materijale kao što su reciklirani beton, drvo ili konoplja, može se veoma efikasno doprineti boljem kvalitetu životnog okruženja. U Sloveniji i inostranstvu se susrećemo sa brojnim pozitivnim praksama, međutim kada je potrebno preduzeti korake za bolju budućnost veoma je važno cirkularni model predstaviti svim kompanijama. Primena cirkularne ekonomije donosi brojne prednosti, kao što su zdravo okruženje, novi i bolji poslovi. Primena cirkularnog modela u praksi nailazi na brojne prepreke, koje uglavnom proizilaze iz državne podrške, zakonodavstva i finansijskih resursa.
SMART SPECIALIZATION AND COMPETITIVENESS WITHIN INDUSTRY 5.0
Pošto je poslovni svet izdržao pandemiju COVID-19, prema Porterovom modelu konkurentnosti tradicionalni industrijski sektori gube svoju konkurentsku prednost. Dakle, neophodno je preduzeti izvesnu virtuelizaciju u kako bi se unapredila konkurentnost u globalnom, ekonomskom svetu. Cilj ovog rada se odnosi na istraživanje mogućnosti pametne specijalizacije radi unapređenja konkurentnosti tradicionalnih industrijskih sektora. Osnovu analize čini težnja tradicionalnih industrija ka pametnim promenama u okviru Industrije 5.0, a sve radi opstanka u digitalnom poslovnom svetu. Ključni problem o kom se raspravlja u radu jeste kako sprovesti takvu digitalnu i pametnu specijalizaciju. Osnovni rezultati desk i terenskog istraživanja podrazumevaju sledeće: 1. Primeniti konkurentni pristup Industrija 5.0 na “stare” tradicionalne industrije i 2. Uvesti konkurentne mape puta zasnovane na pametnoj specijalizaciji i socijalnim platformama.
HARNESSING REGIONAL TRADE AGREEMENTS AS CATALYSTS FOR CLIMATE-SMART TRADE: THE CASE OF WESTERN BALKANS COUNTRIES
Koncept klimatski pametne trgovine sve više dobija na značaju kao što i trgovinski sporazumi sve više obuhvataju odredbe kojima se uspostavlja balans između ekonomskog rasta i očuvanja životne sredine. Dok su u prošlosti ekološka i klimatska pitanja igrala sporednu ulogu u međunarodnim trgovinskim sporazumima, u poslednje vreme je očigledan rastući trend uključivanja klimatski pametnih odredbi u regionalne trgovinske sporazume. Cilj ovih odredbi se odnosi na promovisanje održivog razvoja, težnju ka ostvarenju međunarodnih ciljeva zaštite životne sredine, obezbeđivanje jednakih uslova i unapređenje saradnje u oblasti životne sredine. U ovom radu se analizira prisustvo ekoloških i klimatskih odredbi u sporazumima o slobodnoj trgovini. Autori se bave difinisanjem ovih odredbi, objašnjenjem njihove inkorporiranosti u okvirima sporazuma o slobodnoj trgovini i procenom razloga rastućeg broja pomenutih odredbi. U radu se zatim sažeto analiziraju statistički podaci koji se odnose na vrste odredbi koje sadrže sporazumi o slobodnoj trgovini, a koje govore o životnoj sredini i klimatskim aspektima, te se zatim detaljno obrađuju klimatski pametne odredbe regionalnih trgovinskih sporazuma u zemljama Zapadnog Balkana.
COMPARATIVE ANALYSIS OF PROJECT FINANCING
U tržišnim privredama, preduzeća uvek procjenjuju efekat dugoročnih ulaganja kapitala, odnosno neto novčani tok koji se ostvaruje u toku eksploatacije investicionog projekta. Značaj ove teme ogleda se u činjenici da se pri evaluaciji investicionih projekata još uvek nedovolјno pažnje posvećuje društvenoj isplativosti, te uticaju projekta na, recimo, tekući račun platnog bilansa. Analiza društvene rentabilnosti projekta odnosi se na utvrđivanje doprinosa investicionog projekta razvoju nacionalne ekonomije. Nekoliko projekata, pojedinačno analizirano, mogu odbacivati pozitivne finansijske rezultate, odnosno visoke prinose na sopstveni kapital u toku eksploatacije, ali u celini, dati projekti mogu veoma negativno uticati na spolјnotrgovinski bilans. Društvena Cost Benefit analiza (eng. Social Cost Benefit Analysis), poznata i pod nazivom Ekonomska analiza, posmatra se kao šansa za proširenje obima finansijske analize, bazirana na strukturi bruto toka gotovine projekta. Dobro izvedena društvena Cost Benefit analiza može da podeli neto korist investicionog projekta na finansijsku korist investitora i finansijsku korist države.
Adekvatno merenje je jedna od veoma važnih aktivnosti u okviru brend menadžmenta i predstavlja pravi izazov za marketare. Izbor adekvatnih indikatora za merenje efektivnosti i efikasnosti ulaganja u brend je jedan od preduslova za uspeh brenda. Najčešći problem koji se javlja ogleda se u osetljivosti pojedinih indikatora da prepoznaju nivo prisutnosti brenda u svesti kupaca ili potrošača, kao i efektivnost određenih indikatora u pogledu dugoročnog ulaganja u brend. U skladu sa navedenim, cilj ovog rada je da predstavi najčešće korišćene marketing indikatore u vezi sa brendom, kao i njihove prednosti i nedostatke u pogledu uticaja na vrednost brenda. Autor će kroz analizu sekundarnih podataka, metodom istraživanja za stolom, sagledati teorijski okvir za izbor i definisanje marketing metrike u vezi sa brendom kroz relevantnu literaturu i naučne radove koji se bave ovom tematikom. Na kraju, kao zaključak istraživanja autor će dati preporuku na koji način bi trebalo meriti ključne determinante vrednosti brenda, kao i izbor adekvatnih indikatora sa aspekta efektivnosti i efikasnosti ulaganja u brend.
Sva prava zadržana (c) 2023 International Journal of Economic Practice and Policy
IZAZOVI LIDERSTVA U PROCESU UPRAVLJANJA KONFLIKTIMA U ORGANIZACIJAMA
Konflikti su deo naše svakodnevnice, prate nas i u privatnom i radnom okruženju. U svakom obliku organizacije suočavamo se sa određenim konfliktima. Radi pravilnog i uspešnog funkcionisanja organizacije, veoma je važno da se konfliktima upravlja na odgovarajući način. Cilj ovog istraživanja se odnosi na pružanje odgovora na pitanja koji se način upravljanja konfliktima najčešće primenjuje od strane zaposlenih, odnosno na koji način rukovodioci upravljaju konfliktima. Rezultati istraživanja ukazuju na to da se u okviru istraživane organizacije dominantno neguje kultura izbegavanja, te se preporučuje dodatna edukacija zaposlenih i rukovodilaca o najboljim načinima upravljanja konfliktima. Pomenuto će dovesti do uspostavljanja bolje organizacione kulture koja će biti održiva u dužem vremenskom periodu.
PRIMENA MATRIČNE METODE U EKONOMSKOM MODELIRANJU
U današnjem svetu je razvoj matrične metode za projektovanje modela u različitim oblastima ekonomskih nauka veoma zastupljen i široko primenjen. Matrične metode u ekonomskom modeliranju se uglavnom mogu prikazati u obliku linearnih algebarskih jednačina ili ekvivalentnim prikazima. Proces definisanja odeđenih pretpostavki i usvajanja modela obavlja se formulacijom i obuhvata određivanje stepena raščlanjivanja problema i definisanje koraka u kojima će se problem rešavati. Matrične metode programiranja predstavljaju klasu optimizacionih ekonomskih modela, jer im je cilj pronalaženje optimalnih rešenja problema. Za kompleksnu analizu ekonomske strukture i međusobne povezanosti pojedinih delova privrede, tokova i procesa reprodukcije, intersektorske (input – output) tabele daju neophodnu statističku i informatičku osnovu. Na ovoj statističko-informacionoj osnovi počiva konstrukcija i praktična primena međusektorskih matričnih (input-output) modela, koji omogućavaju dublji uvid u strukturu i međuzavisnost pojedinih privrednih procesa. U tom kontekstu, osnovni cilj ovog rada je da prikaže značaj primene matrične metode u ekonomskoj nauci, jer se njihovom pravilnom primenom mogu smanjiti mnoge nejasnoće, kako u ekonomskoj teoriji, tako i u praksi.
UTICAJ DEMOGRAFSKIH FAKTORA NA IMPULSIVNO PONAŠANJE POTROŠAČA
U savremenim uslovima poslovanja, postoji tendencija smanjenja kongnitivne kupovine, koja podrazumeva kupovinu zasnovanu na racionalnom razmišljanju, dok se istovremeno povećava impulsivna kupovina. Na impulisivnu kupovinu utiču brojni faktori, a među njima su i demografski faktori koji imaju značajnu ulogu u oblikovanju potrošačkih navika i ponašanja. Praćenje demografskih trendova i analiza podataka može pomoći preduzećima da budu u toku sa promenama u potrošačkim preferencijama i da na taj način prilagode svoje marketinške strategije. Svrha ovog istraživanja je ispitati uticaj demografskih faktora (pola, godina starosti, prihoda i obrazovanja) na impulsivno ponašanje potrošača. U skladu sa tim, sprovedeno je empirijsko istraživanje, primenom anketnog metoda na prigodnom uzorku od 205 ispitanika. U radu je primenjen T test za dva nezavisna uzorka, kao i Anova test. Dobijeni rezultati istraživanja su indentifikovali statistički značajne razlike između stavova ispitanika prema kriterijumu demografskih faktora tj. pola, godina starosti, prihoda i obrazovanja u pogledu impulsivnog ponašanja pri kupovini. Rezultati ovog istraživanja ukazuju na važnost demografskih faktora za razumevanje impulsivnih kupovina i mogu pomoći u definisanju marketinških strategija, kroz adekvatno prilagođavanje proizvoda i promocije kako bi odgovorili potrebama i preferencijama ciljnih demografskih grupa, pružajući personalizovane ponude koje doprinose povećanju prodaje i izgradnji lojalnosti. Rad će biti koristan marketinškim stručnjacima i istraživačima u cilju sveobuhvatnog razumevanja impulsivnog ponašanja potrošača.
KOJA JE SVRHA JAVNOG DUGA U SEVERNOJ MAKEDONIJI - TEKUĆA, KAPITALNA ILI SOCIJALNA POTROŠNJA
Severna Makedonija kao predstavnik malih i otvorenih ekonomija u regionu, suočava se sa povećanjem budžetskog deficita i javnog duga (posebno u poslednjih nekoliko godina), što u uslovima smanjenog fiskalnog kapaciteta sve više naglašava pitanje raspodele sredstava iz zaduživanja. Namera Vlade je povećanje javnog duga kako bi se generisale investicije u infrastrukturu, stvorile buduće koristi za privredu u celini, kao i potencijal za budući oporavak duga - Ali da li je to zaista tako? U stvarnosti, kapitalni rashodi stagniraju, dok tekući budžetski izdaci i socijalni transferi stalno rastu. U ovom radu pokušavamo da istražimo dinamiku između rasta javnog duga i kretanja kapitalnih izdataka, tekućih rashoda i socijalnih transfera. Nadalje, fokusiramo se na istraživanje efekata koje svaka kategorija socijalnih transfera (penzije, naknade za nezaposlene, socijalna pomoć i transferi zdravstvenog osiguranja) ima na nivo javnog duga u zemlji. Koristimo VARMAX model na kvartalnim podacima za period od 2008. do drugog kvartila 2022. godine. Rezultati VARMAX modela pokazuju da šok javnog duga prati kratkoročno povećanje tekuće budžetske potrošnje. Ovo sugeriše da je država povećavala javni dug uglavnom za finansiranje tekućih budžetskih rashoda umesto ulaganja u ekonomsku i socijalnu infrastrukturu. Osim toga, analiza odnosa javnog duga i četiri različite kategorije socijalnih transfera pokazuje da šok javnog duga prati kratkoročno povećanje transfera zdravstvenog osiguranja.
DINAMIKA INFLACIJE U SAD I EU: VAR ANALIZA I PROGNOZIRANJE
Cilj ovog istraživanja je analiza odnosa između stope inflacije u Sjedinjenim Američkim Državama i stope inflacije u Evropskoj uniji, kao i kratkoročna prognoza njihovih budućih kretanja. U istraživanju je korišćen model Vektorske Autoregresije (VAR) kako bi se ispitali dinamički odnosi između odabranih varijabli. VAR model je prilagođen podacima sa maksimalnim zakašnjenjem od 5, a izvršene su dijagnostičke provere kako bi se osiguralo da je model ispravno specificiran. Zaključak istraživanja se odnosi na sugestiju da se buduća istraživanja trebaju fokusirati na rešavanje problema ne-stacionarnosti reziduala i testiranje robustnosti modela.
UNAPREĐENJE KONKURENTNOSTI I EKONOMSKOG RASTA U REPUBLICI SRBIJI PUTEM KONCEPTA CIRKULARNE EKONOMIJE
Cirkularna ekonomija predstavlja zatvoreni, kružni sistem u kom se materijalni i energetski gubiti pretvaraju u resurse koji se mogu koristiti za realizaciju alternativnih ciljeva. Neraskidivo povezana sa održivim razvojem, cirkularna ekonomija se prvenstveno bavi smanjenjem materijalni i energetskih gubitaka. Optimalan pravac delovanja bi se odnosio na eliminisanje ovih gubitaka i prenamenu materijala. Radi toga, koriste se biorazgradivi materijali, dok se proizvodi odlažu, ponovo koriste i recikliraju. Osnovni cilj ovog rada je istraživanje uticaja proizvodnje energije i neenergetskih materijala na vrednost bruto društvenog proizvoda Republike Srbije i drugih članica OECD. Svrha rada se odnosi na identifikovanje sektora, proizvodnje energije ili priozvodnje materijala, koji ostvaruje značajniji uticaj na vrednost BDP u cilju unapređenja konkurentnosti. Rezultati istraživanja ukazuju na trenutno stanje ekonomskog rasta, kao i na oblasti koje je potrebno unaprediti kako bi se podstakao rast poslovne konkurentnosti. Adaptivni nero fazi sistem zaključivanja je veoma pogodan za primenu na visoko nelinearnim podacima. Najznačajnija determinananta bruto društvenog proizvoda u Republici Srbiji jeste proporcija domaće potrošnje materijala namenjene potrošnji nemetalnih minerala. Među OECD članicama, potrošnja metala kao proporcija ukupne domaće potrošnje materijala je veoma značajan predictor bruto društvenog proizvoda. Pored toga, rezultati istraživanja ukazuju na to da je za prognoziranje vrednosti bruto društvenog proizvoda najbolje primeniti dva parametra, ukupnu vrednost proizvodnje neenergetskih materijala i ukupnu vrednost proizvodnje komunalnog otpada. Rezultati takođe mogu poslušiti pri konstruisanju optimalne strategije inkorporacije principa cirkularne ekonomije u aktivnostima unapređenja korporativne konkurentnosti, ublažavanja efekata energetskog i materijalnog otpada i minimiziranja negativnih uticaja na životnu sredinu.
TRŽIŠTE ORGANSKIH PROIZVODA I STAVOVI POTROŠAČA O ORGANSKIM PROIZVODIMA
Razvoj tržišta organskih proizvoda je zabeležen u mnogim zemljama. Segment tržišta organskih proizvoda u specifičnom okruženju Republike Srbije se takođe postepeno razvija. U vreme pandemije COVID-19 povećano je interesovanje za organske proizvode. Izražena zabrinutost za zdravlje se doživljava kao jedan od najvažnijih razloga za kupovinu organske hrane. Stoga je cilj ovog rada istražiti razvoj tržišta organskih proizvoda i stavove potrošača o organskim proizvodima, kao i faktore koji utiču na njihovo ponašanje, a koje treba uzeti u obzir prilikom kreiranja adekvatne promotivne strategije za ovo specifično tržište.
PRIMENA GRANIČNE VREDNOSTI U OCENI KREDITNOG MULTIPLIKATORA
Multiplikacija kreditnih sredstava oduvek je bila osnovna pretpostavka u radu kreditnih organizacija. U savremenim uslovima ona se javlja kod banaka, fondova i ostalih institucija koje se bave kreditiranjem. U radu se posmatra problem međuzavisnosti ciljeva centralne banke i poslovne banake. Osnovni cilj centralne banke je održavanje stabilnosti cena, međutim ako zemlja ima visoke udele inostranog duga u bruto društvenom proizvodu, aktivnosti centralne banke se preusmeravaju na destimuliranje rasta zaduživanja bankarskih institucija u inostranstvu. Radi sprečavanja takvog zaduživanja, centralna banka koristi nekoliko instrumenata monetarne politike, među kojima se posebno izdvaja granična vrednost u oceni kreditnog multiplikatora. Značaj granične vrednosti u procesu multipliciranja vrednosti koja se kreditira doprinosi očuvanju relacije likvidnosti i profitabilnosti u odgovarajućoj srazmeri. Nedostatak sredstava dovodi do nelikvidnosti i posledica koje sa sobom nosi, a u savremenim uslovima takođe istom ishodu vodi i neprofitabilnost. S tim u vezi u radu ćemo prikazati primenu granične vrednosti u kreiranju kreditnog portfolija, sa aspekta banke kao kreditne ustanove.
PREDUZETNIŠTVO MLADIH – MOGUĆNOSTI PROGRAMA PODRŠKE EVROPSKE UNIJE
Nezaposlenost mladih jedan je od ključnih problema sa kojima se susreću mladi u Republici Srbiji i drugim evropskim zemlјama. S obzirom na značaj preduzetništva kao generatora novih radnih mesta i pokretača ekonomskog razvoja, u radu se posebna pažnja posvećuje preduzetništvu mladih koji imaju znatno manji udeo u ukupnom preduzetničkom potencijalu od ostalih starosnih kategorija. U cilju prevazilaženja ovog problema, Evropska unija i zemlјe članice razvijaju različite programe podrške mladima kako bi ojačali njihov preduzetnički potencijal i podstakli ih da započnu sopstvene preduzetničke poduhvate. U radu je izvršen pregled dostupnih programa Evropske unije koji podržavaju razvoj ovog vida preduzetništva kako bi se stekao bolјi uvid u mogućnosti programa i dale konkretne smernice mladima tokom i nakon formalnog obrazovanja.
RAČUNOVODSTVENO-PRAVNI ASPEKTI IZVRŠENJA BUDŽETA
Ekonomsko-pravna dimenzija budžeta oduvek je privlačila pažnju istraživača kako zbog njegove dispozitivnosti tako i zbog nekada neophodne stohastičnosti. Ovakav način njegovog egzistiranja i uslovi egzistiranja upravo predstavljaju predmet ovog rada. Neizostavna učinkovitost javnog sektora i njegova pokretačka snaga u uslovima savremenog egzistiranja društvene zajednice i pretpostavki koje ograničavanju njeno delovanje usložavaju položaj budžeta i njegovih osnovnih prerogativa kakvi se mogu videti u svim savremenim državama, pa i u našoj. Zakonska ograničenja na jednoj i ekonomska na drugoj postavlјaju budžet u poziciju koja neprekidno egzistira prilagođavajući se ulaznoj strani uslovlјenoj budžetskim prihodima i izlaznoj uslovlјenoj budžetskim rashodima. S tim u vezi poštovanje budžetskih procedura i normativnog ustrojstva čini budžet izuzetnom značajnim za izučavanje. Kako bi se zaokružila budžetska procedura, nakon budžetske godine sačinjava se završni račun kojim se računovodstveno prikazuju slaganja i odstupanja izvršenja od strane izvršne vlasti od odobrenog budžeta od strane zakonodavne vlasti.
Sva prava zadržana (c) 2022 International Journal of Economic Practice and Policy
ZELENI MARKETING KAO DETERMINANTA KONKURENTSKE PREDNOSTI NA b2b TRŽIŠTIMA
Given the fact that in the professional literature on marketing, and especially in the segment of green (environmental) marketing, much more research is done and written about B2C markets, this paper is an attempt to explore procurement motives and behavior of business customers during the complex purchasing process, on the example of several important thermotechnical devices, on the B2B market in Vojvodina. The aim of the research is to collect relevant data from business customers through direct interviews regarding the impact of some environmental performance on the procurement of gas boilers, heat pumps and air conditioners, in order to obtain quality and reliable information based on the process, that is, conducted descriptive statistical analysis, which will enable a better understanding of this complex issue. To collect qualitative data the method of unstructured deep interview was used. The obtained results confirmed the research hypotheses and indicated the necessity of applying green marketing in modern business conditions. It is indisputable that soon only organizations focused on green marketing and green marketing channels, that is to say those which are focused on creating own optimal relationship between their production, distribution and/or sales process, and environmental protection, will be able to gain a competitive advantage in dynamic business markets and achieve maximum satisfaction of environmentally demanding customers, and thus, in fact, at the same time give their full contribution to the sustainable development of the entire community.
PRIMENJENE FINANSIJSKE METODE NA PRIMERU IZABRANIH REITs IZ S&P 500
Ovaj rad se nadovezuje na već postojeći rad „The financial performance of selcted REITs from S&P500“(Cicmil, Đaković, & Inđić, 2022). Navedeni rad je obuhvatao četri akcije i to: 1. Public Storage: PSA, 2. Host Hotels & Resorts: HST, 3. Heаlthpeаk Properties: Peаk, 4. AIMCO: AIB, i sprovodio dve analize merenja performansi: DPU (rаspodelа dividende po jedinici) i FFO (sredstvа iz poslovаnjа) sa ciljem dа se istrаži dа li su ova dva racija dаla znаčаjno rаzličite rezultаte tokom krize Covid 19. Ovaj rad se međutim bavi daljim metodama merenja performansi REIT-ova i to P/FFO(odnos cene i sredstava iz poslovanja), payout ratio(koeficijnt isplate), debt-ebitda(odnos duga i zarada pre kamata, poreza, amortizacije i depresijacije) i interest coverage(pokriće kamata). Cilj ovog rada je da se napravi komparativan pregled navedene četri akcije i njihovih performansi, sa nastojanjem da se proceni koja akcija je istorijski pokazivala najbolje performanse.
DIGITALIZACIJA EKONOMIJE I PITANJE NEJEDNAKOSTI U GLOBALNOM DRUŠTVU
Sve veći prosperitet, kao i koegzistencija upornih i dubokih nejednakosti, jedan je od najvećih paradoksa našeg vremena, koji podriva i dovodi u pitanje globalne razvojne i modernizacijske procese u današnjem svetu. Nema sumnje da digitalna revolucija transformiše ekonomije na globalnom nivou, donoseći sa sobom ogromne potencijalne ekonomske dobitke, ali i nove izazove. U eri složenih ekoloških, geopolitičkih, ekonomskih i tehnoloških rizika posebno je upadljiva tzv. rastuća društvena fragmentacija koja se, između ostalog, manifestuje kroz snažno širenje digitalnih nejednakosti (i digitalnog jaza kao povezanog koncepta) što dodatno podriva društvenu koheziju i globalnu kooperaciju. Iako je digitalni napredak kreirao ogromno bogatstvo u rekordnom roku, ostao je koncentrisan oko malog broja pojedinaca, kompanija i zemalja, a sva predviđanja su da će se ova putanja nastaviti dodatno produbljujući već rastuću nejednakost. U radu se analiziraju nejednakosti i raslojavanje digitalne sfere i nastoji se uspostaviti veza između održivog razvoja, brzih tehnoloških promena i pitanja nejednakosti, te na taj način podstakne debata i promišljanje ovog izazova za same istraživače i javne praktičare u globalnom kontekstu, primenom naučne metode sistematizacije i analize. U narednom periodu nove politike pod okriljem nove agende moraće mnogo bolje da odgovore na novu dinamiku digitalne ekonomije kako bi se došlo do inkluzivnijih rezultata u globalnom svetu. U svetu u kome više od polovine građana nema ili ima ograničen pristup internetu, mora se intenzivno raditi na zatvaranju digitalnog jaza (posebno u pristupu internetu), dok bi inkluzivnost bila ključna za izgradnju digitalne ekonomije koja donosi sve ono što je presudno za ekonomsku mobilnost i društvenu participaciju. Saradnička akcija potrebna je danas, kako bi se kriva digitalne transformacije savijala ka prosperitetnijem sutra.
INTERAKTIVNOST U NASTAVNOM PROCESU: EFEKAT DEMOGRAFSKIH PROMENA
Cilj ovog istraživanja je da se ispitaju procene interaktivnosti u nastavnom procesu kod studenata. Uzorak je činilo 361 student. Od demografskih varijabli ispitivani su pol, godina studija, model finansiranja studija, mesto u kom žive, prethodno obrazovanje i visokoškolska institucija koju pohađaju. Učesnici su trebali da procene svoje iskustvo na Likertovoj skali u vezi sa tim koliko je interaktivnost izražena u nastavnom procesu škole koju pohađaju. Rezultati su pokazali da je ukupna procena interaktivnosti relativno visoka (M= 3.98, SD=.850), kao da se studenti razlikuju u svojim procenama u odnosu na to koju visoku školu pohađaju (F(4, 360) = 3.187, p<.014). Rezultati su diskutovani u kontekstu mogućeg unapređenja interaktivnosti u okviru nastavnog procesa. Ključne reči: interaktivnost, nastavni proces, procene studenata, visokoškolske institucije
Cilj ovog rada je da se analizira odnos između liderstva i kreativnosti, da se uporede karakteristike uspešnog lidera i karakteristike kreativne ličnosti i da se otkrije kako one mogu biti povezane. Pretpostavlja se da kreativnost predstavlja jednu od najvažnijih karakteristika koje uspešan lider treba da poseduje. Kreativnost objedinjuje originalnost, otvorenost, osetljivost za novo, fleksibilnost, fluentnost, fantaziju, toleranciju neizvesnosti, kreativnu generalizaciju, kreativnu diferencijaciju i kroz njih se može prepoznati. Ova studija je kvalitativna i zasnovana je na analizi i poređenju rezultata različitih studija u domenu liderstva i kreativnosti. Rezultati analiza pokazuju da, iako među ključnim karakteristika lidera (inteligencija, samopouzdanje, odlučnost i integritet) nije navedena kreativnost, treba je prepoznati kao jednu od najvažnijih. Glavni doprinos ove studije sastoji se u prepoznavanju kreativnosti kao komponente sine qua non neuspešno liderstvo. Osnovna implikacija naših rezultata odnosi se na tezu da podsticanje, razvoj i primena kreativnosti u svakom delu procesa liderstva treba da rezultira većim uspehom u bilo kom domenu poslovanja u kome je liderstvo neophodno. Glavna preporuka koja proizilazi iz ovih rezultata je da podstičemo i unapređujemo upotrebu kreativnosti u svakom domenu poslovanja, a posebno liderstvu. Štaviše, preporučuje se empirijsko istraživanje odnosa između komponenti kreativnog procesa i karakteristika uspešnog lidera.
TEHNIKE EKONOMSKOG VREDNOVANJA EKOLOŠKIH DOBARA
Mnoga preduzeća u sektoru ekoloških dobara zainteresovana su za stvaranje „dodate vrednosti“. Kada se posmatra održivost ulaganja u proizvodnju, preduzeća koja započinju proizvodnju u sektoru ekoloških dobara treba da istraže troškove proizvodnje, kao i potražnju potrošača za novim ekološkim proizvodima. Iako se troškovi proizvodnje ekoloških dobara mogu grubo proceniti, procena potražnje potrošača je složen proces. Pitanja koja se odnose na utvrđivanje cene novog ekološkog proizvoda, nivoa tražnje, ciljnog segmenta i identifikovanja potreba potrošača, koja su neizbežno prisutna prilikom uvođenja novog proizvoda na tržište, predstavljaju polaznu osnovu za kreiranje adekvatne marketinške strategije. Ovaj rad ima za cilj da istraži tehnike ekonomskog vrednovanja ekoloških dobara kao i koncept „spremnosti da se plati“ za određena ekološka dobra ili usluge. U radu se analiziraju dve osnovne grupe tehnika ekonomskog vrednovanja: tehnike otkrivenih preferencija (RP), koje posmatraju ponašanje potrošača i njihov izbor na stvarnom tržištu, i tehnike iskazanih preferencija (SP).e
BARIJERE ODRŽIVOG RAZVOJA MODNE INDUSTRIJE: SLOŽENOST LANCA SNABDEVANJA I RASKORAK IZMEĐU STAVOVA I PONAŠANJA POTROŠAČA
Održivost je u svetu postala megatrend. Veliki broj kompanija je pod pritiskom države i javnosti da sprovodi održivu praksu poslovanja. Za razliku od prehrambene industrije u kojoj je lako pokrenuta tražnja za održivim proizvodima, jer hrana direktno utiče na zdravlje, u modnoj industriji situacija je drugačija. Cilj ovog rada je analiza prepreka u razvoju održive modne industrije, uključujući: složenost uspostavljanja održivog lanca snabdevanja, nejasan sistem sertifikovanja i etiketiranja, visoke cene održivih modnih proizvoda, visoku stopu rasta sektora brze mode i nisku svest potrošača o značaju održivosti u modnoj industriji, što dovodi do razilaženja stavova i ponašanja potrošača, te niske tražnje za održivim modnim proizvodima. Pored toga, održiva moda predstavlja kontradiktoran termin. Moda podrazumeva dinamiku i sezonsku promenu stilova, što ubrzava učestalost kupovine. To je u suprotnosti sa održivošću u dugom roku, koja podrazumeva usporavanje kupovine. U radu je primarno korišćena meta-analiza kao metoda istraživanja, da bi se objedinili rezultati dosadašnjih studija i usmerila buduća istraživanja.